Paulus se gebed - www.bybelkennis.co.za
Paulus sê dat hy in sy gebede gedurig aan die gelowiges in Rome dink, en dat hy God gedurig vra om dit moontlik te maak om hulle te besoek.
Paulus besef dat wat hom keer God se wil is.
Hierdie gedeelte sê vir ons baie van gebed. Aan die een kant is gebed belangrik en ons moet aanhou bid vir sekere dinge – dikwels oor 'n lang tydperk. Aan die ander kant moet ons onthou dat God God bly en dat dit sy reg is om iets toe te laat of te verhoed.
Hieruit kan ons twee moontlike gevolgtrekkings maak:
Gebed is nie belangrik nie – gebed gaan nie vir God verander nie; of
Gebed beheer God se wil.
Ons kan baie spekuleer, maar dit help ons nie eintlik nie. Wat Paulus glo, is dat God luister, maar dit beteken nie Hy gaan doen wat ons wil hê Hy moet doen nie. Hou aan bid, maar onthou altyd dat God God is.